Document ID: 32007R1032

KOMISIJAS REGULA (EK) Nr. 1032/2007
(2007. gada 6. septembris),
ar kuru groza Regulu (EK) Nr. 1669/2006, ar ko nosaka Padomes Regulas (EK) Nr. 1254/1999 piemērošanas noteikumus attiecībā uz intervences režīmu liellopu gaļas sektorā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 27. panta 4. punktu un 41. pantu,
tā kā:
(1)
II pielikumā Komisijas 2006. gada 8. novembra Regulai (EK) Nr. 1669/2006, ar ko nosaka sīki izstrādātus noteikumus par Padomes Regulas (EK) Nr. 1254/1999 piemērošanu attiecībā uz liellopu gaļas iepirkšanu (2), ir noteikts to produktu saraksts, kuriem piemēro intervenci. Minētās regulas VI pielikumā ir iekļautas intervences aģentūru adreses. Pēc Bulgārijas un Rumānijas pievienošanās Eiropas Savienībai 2007. gada 1. janvārī minētajos pielikumos jāiekļauj informācija attiecībā uz minētajām dalībvalstīm.
(2)
Tāpēc attiecīgi jāgroza Regula (EK) Nr. 1669/2006.
(3)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1669/2006 groza šādi:
1)
Regulas II pielikumu aizstāj ar šīs regulas I pielikuma tekstu.
2)
Regulas VI pielikumu aizstāj ar šīs regulas II pielikuma tekstu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un tieši piemērojama visās dalībvalstīs.
Briselē, 2007. gada 6. septembrī

Labels: 3
17
15
6